**Prof. dr. Tadej Malovrh**

Na Veterinarski fakulteti Univerze v Ljubljani (UL VF) je diplomiral leta 1996. Iz področja imunologije je na Medicinski fakulteti Univerze v Ljubljani doktoriral leta 2000. Kot mladi doktor znanosti se je zaposlil na UL VF, kjer je prevzel odgovornost za laboratorijsko diagnostiko nekaterih virusnih bolezni živali. V raziskovalnem in pedagoškem delu se je še naprej posvečal delu na področju imunologije. Leta 2002 se je habilitiral v naziv docenta za področje Mikrobiologija in imunologija, s ponovno izvolitvijo leta 2009 ter izvolitvijo v naziv izrednega profesorja leta 2012. Poleg znanstvenih in strokovnih objav je somentor ali mentor pri doktoratih, študentskih raziskovalnih nalogah in diplomah, sodeluje v ocenjevalnih komisijah. Opravljal je delo predstojnika Nacionalnega veterinarskega inštituta, izven fakultete pa se je strokovno udejstvoval v boju proti dopingu. V letu 2018 je bil izvoljen za župana Velikih Lašč, kjer funkcijo opravlja nepoklicno.